Γεγονότα Ιανουαρίου 2023

Γεγονότα το 2023 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιανουάριο του 2023, συνοδευόμενα από τις πηγές μέσω των οποίων μεταδόθηκαν.

 Πόλεμος και επιθέσεις Σε ένοπλη επίθεση που σημειώνεται σε φυλακές στην Σιουδάδ Χουάρες στο Μεξικό σκοτώνονται 14 άτομα και 24 κρατούμενοι κατορθώνουν να δραπετεύσουν.(AFP μέσω Deccan Herald)Καταστροφές και δυστυχήματα Στην Ουγκάντα τουλάχιστον 9 άτομα σκοτώνονται και αρκετά άλλα τραυματίζονται σε πανικό που σημειώνεται στη διάρκεια συναυλίας στην Καμπάλα. (Al Jazeera)Οικονομία και επιχειρήσεις Η Κροατία υιοθετεί το ευρώ- στη θέση του κούνα - και εισέρχεται στην ζώνη Σένγκεν. Γίνεται, έτσι, το 20ο μέλος της ευρωζώνης και το 27ο κράτος που ξεκινά να εφαρμόζει την ελεύθερη κυκλοφορία πολιτών και αγαθών χωρίς συνοριακούς ελέγχους. (Zougla.gr)Πολιτική και εκλογές Ο Λούις Ινάσιο Λούλα ντα Σίλβα ορκίζεται πρόεδρος της Βραζιλίας ενώπιον του Κογκρέσου της Βραζιλίας. (Télam)Διεθνείς σχέσεις Η Σουηδία αναλαμβάνει την προεδρία της ΕΕ για το πρώτο εξάμηνο του 2023. (Zougla.gr) Πόλεμος και επιθέσεις Συνεχίζονται οι διαδηλώσεις για 5η συνεχή ημέρα στη Λας Άνοντ της Σομαλιλάνδης, με τους διαδηλωτές να απαιτούν η πόλη να διοικηθεί από την Πούντλαντ και όχι τη Σομαλιλάνδη. Στις συγκρούσεις ανάμεσα στους διαδηλωτές και στις δυνάμεις ασφαλείας, σκοτώθηκαν 20 άτομα. (Africanews)Καταστροφές και δυστυχήματα Στην Αυστραλία από τη σύγκρουση δύο ελικοπτέρων κοντά στο θεματικό πάρκο Sea World στην Χρυσή Ακτή της Κουίνσλαντ σκοτώνονται 4 άτομα και τραυματίζονται άλλα εννέα. (ABC News Australia)Υγεία και περιβάλλον Το Μαλάουι διακόπτει το άνοιγμα των σχολείων στη Λιλόνγκουε και στο Μπλαντάιρ εξαιτίας μιας επιδημίας χολέρας, από την οποία έχουν πεθάνει έως τώρα 595 άνθρωποι, συμπεριλαμβανομένων 19 την παραμονή της Πρωτοχρονιάς. (BBC News)Αθλητισμός Ο παίκτης των Buffalo Bills, Ντάμαρ Χάμλιν, καταρρέει λόγω καρδιακής ανακοπής και επανέρχεται στη ζωή με CPR στο γήπεδο σε τηλεοπτικούς αγώνες NFL εναντίον των Bengals στο Σινσινάτι. Το NFL συνακόλουθα διακόπτει τον αγώνα και τον αναβάλλει τρεις ημέρες μετά. (CBS Sports) Πόλεμος και επιθέσεις Ρωσική εισβολή στην Ουκρανία 2022-2023 Το ρωσικό υπουργείο Άμυνας αυξάνει τον αριθμό των νεκρών από την ουκρανική επίθεση με πυραύλους στη Μακιίβκα στην περιφέρεια Ντονέτσκ στις 31 Δεκεμβρίου σε 89. Το υπουργείο αποδίδει τις βαριές απώλειες στην εκτεταμένη χρήση κινητών τηλεφώνων από τους Ρώσους στρατιώτες, με συστήματα αναγνώρισης τοποθεσίας. (AFP μέσω ABS-CBN News) Στο Μεξικό πέντε ένοπλοι και δύο μέλη των δυνάμεων ασφαλείας σκοτώνονται σε ανταλλαγή πυροβολισμών κατά την αναζήτηση 30 κρατουμένων δυο ημέρες μετά την απόδρασή τους σε ένοπλη επίθεση που σημειώθηκε σε φυλακές της πόλης Σιουδάδ Χουάρες. Κατά την επίθεση σκοτώθηκαν 10 δεσμοφύλακες και 7 τρόφιμοι. (BBC News) Νεκροί βρίσκονται 28 πολίτες στην πόλη Νουνά της βορειοδυτικής Μπουρκίνα Φάσο. Οργανώσεις για τα ανθρώπινα δικαιώματα στην αφρικανική χώρα αναφέρουν ότι οι εκτελέσεις διεπράχθησαν από φιλοκυβερνητικές παραστρατιωτικές ομάδες εθελοντών (VDP) στις 15, 18 και 22 Δεκεμβρίου. (Atlas) (Reuters)Οικονομία και επιχειρήσεις Παγκόσμια ενεργειακή κρίση 2021–2023 Η κυβέρνηση του Πακιστάν διατάζει το καθημερινό κλείσιμο όλων των καταστημάτων πριν τις 8:30 μ.μ. τοπική ώρα προκειμένου να εξοικονομηθεί ενέργεια. (Reuters)Πολιτική και εκλογές Ανοίγει τις εργασίες του το 118ο Κογκρέσο των Ηνωμένων Πολιτειών, με την εκλογή του Προέδρου της Βουλής να αποφασίζεται σε πολλαπλές ψηφοφορίες, για πρώτη φορά έπειτα από 100 χρόνια. Ο Κέβιν Μακάρθι αποτυγχάνει να συμπληρώσει τον απαιτούμενο αριθμό ψήφων στους τρεις πρώτους γύρους της ψηφοφορίας. (ABC News)Αθλητισμός Ο Άγγλος Μάικλ Σμιθ κερδίζει τον πρώτο του παγκόσμιο τίτλο στα βελάκια PDC, νικώντας τον Ολλανδό Μίχαελ φαν Γκέρβεν, με 7-4 στο Αλεξάνδρα Πάλας του Λονδίνου.(Sky Sports) Πόλεμος και επιθέσεις Στη Σομαλία τζιχαντιστές της Αλ-Σαμπάαμπ σκοτώνουν 35 άτομα σε διπλή βομβιστική επίθεση με παγιδευμένο αυτοκίνητο στη Χιράν. (BBC News)Οικονομία και επιχειρήσεις Οι Meta Platforms τιμωρούνται με πρόστιμο 390 εκατ. €390 από την Ευρωπαϊκή Ένωση, επειδή η εταιρία συνέλεγε προσωπικά δεδομένα από λογαριασμούς στο Facebook και στο Instagram με σκοπό τις προσωποποιημένες διαφημίσεις, κάτι που κρίθηκε ότι ήταν παραβίαση των νόμων της ΕΕ περί την ιδιωτικότητα και το απόρρητο. (Reuters)Επιστήμη και τεχνολογία Κυκλώνας Κατρίνα Το Εθνικό Κέντρο Κυκλώνων δημοσιεύει μια νέα έκθεση για τον τροπικό κυκλώνα Κατρίνα, όπου ο αριθμός των θυμάτων μειώνεται από άνω των 1.800 σε 1.392. (National Hurricane Center) Πόλεμος και επιθέσεις Συλλαμβάνεται από τον στρατό στο Μεξικό ο Οβίδιο Γκουσμάν Λόπες, γιος του φυλακισμένου βαρόνου των ναρκωτικών Χοακίν Ελ Τσάπο Γκουσμάν στο Κουλιακάν της Σιναλόα. Μετά τη σύλληψη επικρατούν ταραχές σε όλη την πολιτεία, με το κλείσιμο πολλών σχολείων και αεροδρομίων. Δέκα στρατιώτες και 19 μέλη συμμοριών σκοτώνονται στη διάρκεια των ταραχών. (BBC News) (The Guardian) Ένα τουρκικό σκάφος της ακτοφυλακής ανταλλάσσει προειδοποιητικά πυρά με ένα σκάφος του ελληνικού Λιμενικού κοντά στο ελληνικό νησί Φαρμακονήσι. (AP)Υγεία και περιβάλλον Πανδημία COVID-19 Πανδημία COVID-19 στην Ελλάδα Η Ελλάδα ανακοινώνει ότι οι ταξιδιώτες από την Κίνα θα μπορούν να εισέρχονται στη χώρα μόνο με αρνητικό τεστ για COVID-19. (Reuters)Πολιτική και εκλογές Θάνατος και κηδεία του Πάπα Βενέδικτου ΙΣΤ΄ Η κηδεία του επίτιμου Ποντίφικα Βενέδικτου ΙΣΤ΄ τελείται στο Βατικανό, με την παρουσία τουλάχιστον 100.000 ατόμων. (Associated Press) Η κυβέρνηση του Τσαντ αναφέρει ότι εκδηλώθηκε μια "απόπειρα αποσταθεροποίησης" από στρατιώτες και ακτιβιστές για τα ανθρώπινα δικαιώματα, η οποία απέτυχε. Συνελήφθησαν συνολικά 11 άτομα ως εμπλεκόμενα μετά τις 8 Δεκεμβρίου 2022. (France 24) Οικονομία και επιχειρήσεις Η Διεθνής Οργάνωση Τροφίμων και Γεωργίας (FAO) των Ηνωμένων Εθνών επιβεβαιώνει ότι οι τιμές στα τρόφιμα παγκοσμίως σημείωσαν ρεκόρ αύξησης το 2022 εν μέσω ανησυχίας για ελλείψεις. (Reuters)Καταστροφές και δυστυχήματα Στην Ουγκάντα σε δυστύχημα με λεωφορείο που κατευθυνόταν στην βόρεια πόλη Γκούλου προερχόμενο από την Καμπάλα σκοτώνονται τουλάχιστον 16 άτομα και τραυματίζονται άλλα 21. (The East African)Νόμος και έγκλημα Λογοκρισία στη Wikipedia Η Σαουδική Αραβία καταδικάζει δύο διαχειριστές της Wikipedia σε φυλάκιση 32 και 8 ετών, σχετικά με τις δραστηριότητές τους στον ιστότοπο. (The Guardian) Πόλεμος και επιθέσεις Στη διάρκεια σύγκρουσης μελών του Ισλαμικού Κράτους τομέα Δυτικής Αφρικής με μέλη της Μπόκο Χαράμ στη Λίμνη Τσαντ σκοτώνονται 35 μέλη του Ισλαμικού Κράτους. (Punch)Πολιτική και εκλογές Ο Ρεπουμπλικανός Κέβιν ΜακΚάρθι εκλέγεται τελικά Πρόεδρος της Βουλής των Αντιπροσώπων των ΗΠΑ έπειτα από 15 ψηφοφορίες, τους περισσότερους γύρους ψηφοφοριών από το 1860.(BBC News)Καταστροφές και δυστυχήματα Από την ανατροπή λεωφορείου που είχε προορισμό το Ναϊρόμπι σκοτώνονται 21 άτομα και τραυματίζονται άλλα 49 κοντά στα σύνορα με την Ουγκάντα. (AFP μέσω Barron's) Πόλεμος και επιθέσεις Το NATO απορρίπτει το αίτημα της Σερβίας να παραταχθούν έως και 1000 σερβικά στρατεύματα και αστυνομική δύναμη στο Βόρειο Κοσσυφοπέδιο. (Reuters) Υποστηρικτές του πρώην προέδρου της Βραζιλίας Ζαΐρ Μπολσονάρου επιτίθενται σε κτίρια της βραζιλιάνικης κυβέρνησης, συμπεριλαμβανομένου του Κογκρέσου, του Ανωτάτου Δικαστηρίου και του Προεδρικού Μεγάρου, με περισσότερους από 1.500 να συλλαμβάνονται αργότερα. (France 24)Καταστροφές και δυστυχήματα Τουλάχιστον 40 άτομα σκοτώνονται και άλλα 87 τραυματίζονται από τη σύγκρουση δύο λεωφορείων στην Γκνιμπί στο διαμέρισμα Καφρίν της Σενεγάλης. Κηρύσσεται τριήμερο εθνικό πένθος στη χώρα. (Al Jazeera)Πολιτική και εκλογές Βουλευτικές εκλογές στο Μπενίν 2023 Οι πολίτες στο Μπενίν προσέρχονται στις κάλπες για την εκλογή των 109 μελών της Εθνοσυνέλευσης. (Al Jazeera)Αθλητισμός ATP Tour 2023, WTA Tour 2023 Στην αντισφαίριση, οι ΗΠΑ κερδίζουν το πρώτο United Cup νικώντας 4–0 την Ιταλία στον τελικό στο Σίδνεϊ της Αυστραλίας.(AP μέσω The Indian Express) Παγκόσμιο Κύπελλο Αλπικού Σκι FIS 2022–23 Η Αμερικανίδα αθλήτρια της αλπικής χιονοδρομίας Μικαέλα Σίφριν ισοφαρίζει το ρεκόρ της συμπατριώτισσάς της Λίντσεϊ Βον με 82 νίκες, τις περισσότερες από μια γυναίκα στο Παγκόσμιο Κύπελλο Αλπικού Σκι της FIS, έπειτα από τη νίκη της στο γιγαντιαίο σλάλομ στην Κρανίσκα Γκόρα της Σλοβενίας. (CNN) Πόλεμος και επιθέσεις Στο Περού τουλάχιστον 18 άτομα σκοτώνονται και περισσότερα από άλλα 100 τραυματίζονται από τα πυρά της αστυνομίας εναντίον διαδηλωτών στην Χουλιάκα. (Reuters)Καταστροφές και δυστυχήματα Ένα άτομο σκοτώνεται και άλλο ένα τραυματίζεται από σεισμό μεγέθους από 7,6 έως 7,9 Ρίχτερ στις ακτές της ανατολικής Ινδονησίας και γίνεται αισθητός έως την Αυστραλία. (Maluku Terkini)Πολιτική και εκλογές Ο πρόεδρος της Γκαμπόν Αλί Μπονγκό Οντιμπά αντικαθιστά την πρωθυπουργό Ροζ Κριστιάν Ραποντά με τον Αλέν Κλοντ Μπιλί Μπι Νζε. Η Ραποντά ορκίζεται αντιπρόεδρος. (Xinhua) Νόμος και έγκλημα Ο πρωθυπουργός του Περού Αλμπέρτο Οτάρολα επιβάλλει τριήμερη απαγόρευση κυκλοφορίας στο διαμέρισμα του Πούνο από τις 8 μ. μ. έως τις 4 π.μ. τοπική ώρα την επομένη προκειμένου να καταστείλει τις διαδηλώσεις. (AFP μέσω France 24)Επιστήμη και τεχνολογία Η Microsoft τερματίζει την υποστήριξη των Windows 8.1 και τις ειδοποιήσεις ασφαλείας για τα Windows 7. (Tech Crunch)Πολιτισμός και κουλτούρα Τα απομνημονεύματα του πρίγκιπα Χάρι με τίτλο "Spare" κυκλοφορούν παγκοσμίως αποκαλύπτοντας αμφιλεγόμενες λεπτομέρειες σχετικά με την ανατροφή του και τις διαφωνίες του με τη βρετανική βασιλική οικογένεια.(kathimerini.gr) Χρυσές Σφαίρες του 2022 Στην 80ή απονομή των Χρυσών Σφαιρών, καλύτερη δραματική ταινία αναδεικνύεται το φιλμ "The Fabelmans", καλύτερη κωμωδία/μιούζικαλ η ταινία "The Banshees of Inisherin", καλύτερη τηλεοπτική δραματική σειρά το "House of the Dragon" και καλύτερη τηλεοπτική κωμωδία το "Abbott Elementary".(in.gr) Πόλεμος και επιθέσεις Στο Αφγανιστάν βομβιστής αυτοκτονίας ανατινάζεται στην είσοδο των γραφείων του υπουργείου Εξωτερικών στην πρωτεύουσα Καμπούλ, σκοτώνοντας 20 άτομα. (Al Jazeera)Υγεία και περιβάλλον Η υπουργός Υγείας της Ουγκάντας κηρύσσει τη λήξη της έξαρσης του ιού Έμπολα του Σουδάν στη χώρα, από την οποία έχουν πεθάνει 77 άνθρωποι από τον Σεπτέμβριο του 2022. (Reuters) Πόλεμος και επιθέσεις Σε κόκκινο συναγερμό τίθεται η πόλη Κούσκο του Περού, αφού ένας άνθρωπος σκοτώθηκε και άλλοι 17 τραυματίστηκαν σε συγκρούσεις μεταξύ διαδηλωτών και αστυνομίας. (CNN)Επιχειρήσεις και οικονομία Το Εθνικό Ινστιτούτο Στατιστικής και Απογραφής της Αργεντινής καταγράφει ποσοστό πληθωρισμού 94,8% για την οικονομία της το 2022, το υψηλότερο από το 1991. (AFP μέσω Buenos Aires Times)Υγεία και περιβάλλον Ο Παγκόσμιος Μετεωρολογικός Οργανισμός των Ηνωμένων Εθνών αναφέρει μέση παγκόσμια θερμοκρασία περίπου 1,15 °C πάνω από τα προβιομηχανικά επίπεδα το 2022, επιβεβαιώνοντας ότι τα τελευταία οκτώ χρόνια ήταν οι υψηλότερες θερμοκρασίες που καταγράφηκαν στη Γη από τότε που άρχισαν τα αρχεία. (AFP μέσω The Philippine Star) Η σουηδική εταιρεία εξόρυξης LKAB ανακαλύπτει το μεγαλύτερο γνωστό στοιχείο σπάνιων γαιών στην Ευρώπη στην Κιρούνα της Σουηδίας. (Reuters)Πολιτική και εκλογές Βουλευτικές εκλογές στο Μπενίν 2023 Το Συνταγματικό Δικαστήριο στο Μπενίν δηλώνει ότι τα κόμματα που υποστηρίζουν τον πρόεδρο Πατρίς Ταλόν, συμπεριλαμβανομένων της Προοδευτικής Ένωσης για την Ανανέωση και του Ρεπουμπλικανικού Μπλοκ, κέρδισαν την πλειοψηφία των 81 από τις 109 έδρες στην Εθνοσυνέλευση. Τα κόμματα έχουν κατηγορηθεί για εκλογική νοθεία από το αντιπολιτευόμενο κόμμα των Δημοκρατικών, που σχεδιάζει να αμφισβητήσει τα αποτελέσματα. (AFP μέσω RFI) Νομοθεσία Η βρετανική κυβέρνηση ανακοινώνει την απαγόρευση των πλαστικών μίας χρήσης μαχαιροπίρουνων, πιάτων, φλιτζανιών και άλλων υλικών στην Αγγλία από τον Οκτώβριο ως μέρος μιας προσπάθειας μείωσης της ρύπανσης λόγω πλαστικών. (BBC News)Πολιτική και εκλογές Τσεχικές προεδρικές εκλογές 2023 Οι Τσέχοι κατευθύνονται στις κάλπες για να εκλέξουν τον πρόεδρο της Τσεχίας. Ο απερχόμενος πρόεδρος Μίλος Ζέμαν δεν έχει δικαίωμα για επανεκλογή, καθώς η θητεία του υπόκειται σε περιορισμούς. (Euronews) Πόλεμος και επιθέσεις Ρωσική εισβολή στην Ουκρανία 2022 Η Ρωσία πλήττει ένα εννιαώροφο κτίριο κατοικιών στο Ντνίπρο με πυραύλους Κρουζ, σκοτώνοντας τουλάχιστον 40 άτομα, τραυματίζοντας άλλα 73 και αφήνοντας δεκάδες άλλους αγνοούμενους. (Reuters) (Al Jazeera)Τέχνες και πολιτισμός Μις Υφήλιος 2022 στέφεται η Αμερικανίδα Αρμπόνι Γκάμπριελ (R'Bonney Gabriel) από την προκάτοχο της, την Ινδή Χαρνάαζ Σάντου. (CNN)Νόμος και έγκλημα Θανατική ποινή στον κόσμο Το Ιράν ανακοινώνει την εκτέλεση του Βρετανο-Ιρανού πολίτη Αλιρεζά Ακμπαρί, ο οποίος είχε υπηρετήσει ως υφυπουργός στο υπουργείο Άμυνας, με κατηγορίες για κατασκοπεία υπέρ του Ηνωμένου Βασιλείου. Ο Βρετανός πρωθυπουργός Ρίσι Σουνάκ καταδικάζει την εκτέλεση του Ακμπαρί. (Reuters) Η κυβέρνηση κηρύσσει κατάσταση έκτακτης ανάγκης διάρκειας 30 ημερών στη Λίμα και σε άλλες τρεις περιοχές ως απάντηση στις βίαιες διαμαρτυρίες. (AFP μέσω Gulf News)Πολιτική και εκλογές Τσεχικές προεδρικές εκλογές 2023 Ο απόστρατος στρατηγός Πετρ Πάβελ και ο πρώην πρωθυπουργός Αντρέι Μπάμπις προκρίνονται στον δεύτερο γύρο των τσεχικών προεδρικών εκλογών, που θα διεξαχθεί στις 27-28 Ιανουαρίου. (DW) Πόλεμος και επιθέσεις Δέκα άνθρωποι σκοτώνονται και άλλοι 39 τραυματίζονται όταν από έκρηξη σε εκκλησία Πεντηκοστιανών στο Κασίντι, στο Βόρειο Κίβου στη Λαϊκή Δημοκρατία του Κονγκό. Το Ισλαμικό Κράτος αναλαμβάνει την ευθύνη για την επίθεση. (Al Jazeera)Καταστροφές και δυστυχήματα Πτήση 691 της Yeti Airlines Ένα αεροπλάνο που είχε αναχωρήσει από το Κατμαντού συντρίβεται στην Ποκάρα της επαρχίας Γκαντάκι του Νεπάλ, σκοτώνοντας και τους 72 επιβαίνοντες. (BBC News) (Reuters)Νόμος και έγκλημα Το Μεξικό θέτει σε ισχύ τον αυστηρότερο αντικαπνιστικό νόμο στον κόσμο, που απαγορεύουν το κάπνισμα σε δημόσιους χώρους όπως παραλίες και πάρκα. (BBC News)Αθλητισμός O καλαθοσφαιριστής των Λος Άντζελες Λέικερς ΛεΜπρόν Τζέιμς ξεπερνά τους 38.000 πόντους καριέρας στο ΝΒΑ, πλησιάζοντας το ρεκόρ του Καρίμ Αμπντούλ Τζαμπάρ, στην ήττα με 113-112 από τους Φιλαδέλφεια 76ers στο Λος Άντζελες της Καλιφόρνια.(sport24) Πόλεμος και επιθέσεις Ρωσική εισβολή στην Ουκρανία 2022 Η Ουκρανία ανακοινώνει την ήττα στο Σολεντάρ έπειτα από ημέρες έντονων μαχών. (MSN) Πόλεμος στο Τιγκράι Οι Ειδικές Δυνάμεις της Αμχάρα ανακοινώνουν την απόσυρσή τους από την Περιφέρεια Τιγκράι σύμφωνα με την ειρηνευτική συμφωνία μεταξύ της κυβέρνησης της; Αιθιοπίας και του Λαϊκού Απελευθερωτικού Μετώπου Τιγκράι. (Al Jazeera)Καταστροφές και δυστυχήματα Τουλάχιστον έξι άνθρωποι, μεταξύ των οποίων τρία παιδιά, πεθαίνουν και 176 τραυματίζονται από κοψίματα και πτώσεις ενώ πετούσαν χαρταετούς κατά τη διάρκεια του φεστιβάλ Ουταραγιάν στο Γκουτζαράτ. Μερικοί αιμορραγούσαν μέχρι θανάτου καθώς οι συμμετέχοντες χρησιμοποιούσαν αιχμηρές χορδές που μπλέχτηκαν γύρω από το λαιμό. (The Tribune) Δεκαεννέα άνθρωποι σκοτώνονται και άλλοι 24 τραυματίζονται κατά τη διάρκεια σύγκρουσης λεωφορείου και φορτηγού στο διαμέρισμα Σακάλ της Σενεγάλης. (Al Jazeera)Πολιτική και εκλογές Στη Γερμανία παραιτείται η υπουργός Άμυνας Κριστίν Λάμπρεχτ εν μέσω κριτικής για τους χειρισμούς της στον πόλεμο στην Ουκρανία. (Reuters)στην κηδεία του Κωνσταντίνος Β ο Υπουργός Ανάπτυξης Άδωνις Γεωργιάδης εκπροσωπήθηκε από την σύζυγό του Ευγενία Μανωλίδου.[1] Επιχειρήσεις και οικονομία Ο Παγκόσμιος Οργανισμός Τουρισμού αναφέρει ότι τα στοιχεία για τις αφίξεις τουριστών παγκοσμίως είχαν διπλασιαστεί το 2022 σε σύγκριση με το προηγούμενο έτος, επικαλούμενος τη χαλάρωση των ταξιδιωτικών περιορισμών που σχετίζονται με την πανδημία COVID-19. (AFP μέσω RFI)Καταστροφές και ατυχήματα Μια πολική αρκούδα επιτίθεται και σκοτώνει μια γυναίκα και τον γιο της στο Γουέλς της πολιτείας Αλάσκα των ΗΠΑ, στην πρώτο θανατηφόρο επίθεση από τις αρχές της δεκαετίας του 1980. Η αρκούδα πυροβολείται και σκοτώνεται μετά την επίθεση. (CNN) (BBC News)Υγεία και περιβάλλον Το Εθνικό Γραφείο Στατιστικής αναφέρει ότι ο πληθυσμός της Κίνας, της πολυπληθέστερης χώρας στον κόσμο, μειώθηκε για πρώτη φορά από το 1960 κατά 850.000 άτομα σύμφωνα με αναφορές για το περασμένο έτος. (AFP μέσω France 24) (The New York Times) Η Γαλλίδα Καθολική μοναχή Λουσίλ Ραντόν, η οποία ήταν το γηραιότερο εν ζωή πρόσωπο στον κόσμο από τον Απρίλιο του 2022 και η τέταρτη επαληθευμένη γηραιότερη γυναίκα, πεθαίνει σε ηλικία 118 ετών. (AFP μέσω Manila Bulletin)Πολιτική και εκλογές Ο Νγκουγιέν Σουάν Φουκ παραιτείται από πρόεδρος του Βιετνάμ, την δεύτερη υψηλότερη θέση στη χώρα, αναλαμβάνοντας την ευθύνη για πολλά πρόσφατα σκάνδαλα στην κυβέρνηση. (VnExpress) Καταστροφές και δυστυχήματα Δεκατέσσερα άτομα σκοτώνονται και άλλα 25 τραυματίζονται σε συντριβή ελικοπτέρου στο Μπροβαρί της περιφέρειας Κιέβου στην Ουκρανία. Ο υπουργός Εσωτερικών Ντενίς Μοναστίρσκι, ο αναπληρωτής υπουργός Εσωτερικών Υποθέσεων Γεβγέν Γιένιν και ο υφυπουργός Εσωτερικών Υποθέσεων Γιούρι Λούμπκοβιτς είναι μεταξύ των νεκρών. (Al Jazeera) Τουλάχιστον 70 άνθρωποι και 70.000 βοοειδή σκοτώνονται λόγω των χαμηλών θερμοκρασιών σε όλο το Αφγανιστάν. (Al Jazeera)Πολιτική και εκλογές Γενικές εκλογές στην Αντίγκουα και Μπαρμπούντα 2023 Οι πολίτες στην Αντίγκουα και Μπαρμπούντα κατευθύνονται στις κάλπες για να εκλέξουν τα μέλη της Βουλής των Αντιπροσώπων. (Jamaica Gleaner) Εισβολή του 2023 στο Κογκρέσο της Βραζιλίας Ο πρόεδρος Λουίς Ινάσιο Λούλα ντα Σίλβα απολύει 13 ακόμη άτομα από το στρατιωτικό προσωπικό της κυβέρνησης τους οποίους κατηγορεί για την επίθεση της 8ης Ιανουαρίου στην Μπραζίλια. (Reuters) Καταστροφές και δυστυχήματα Τέσσερις άνθρωποι σκοτώνονται και γύρω στους 80 τραυματίζονται κατά τη διάρκεια ταραχής σε γήπεδο στη Βασόρα του Ιράκ. Εικάζεται ότι το περιστατικό σημειώθηκε όταν κάποιοι προσπάθησαν να μπουν στο γήπεδο. (Al Jazeera) Δεκαπέντε στρατιώτες σκοτώνονται και άλλοι επτά τραυματίζονται από πυρκαγιά σε στρατώνα του Αζάτ στην Αρμενία. (AP)Νόμος και έγκλημα Χιλιάδες διαδηλωτές διαδηλώνουν στη Λίμα απαιτώντας την παραίτηση της προέδρου του Περού Ντίνα Μπολουάρτε με τον αριθμό των θανάτων από συγκρούσεις μεταξύ διαδηλωτών και αστυνομίας να ξεπερνά τους 50. (Reuters) Ο πρόεδρος της Σιέρα Λεόνε Τζούλιους Μαάντα Μπίο υπογράφει νομοσχέδιο για την ισότητα των φύλων που επιβάλλει την απασχόληση τουλάχιστον του 30 τοις εκατό των γυναικών σε όλες τις επιχειρήσεις. Ο νόμος εγγυάται επίσης τουλάχιστον 14 εβδομάδες άδεια μητρότητας και ίση αμοιβή. (AFP μέσω ABS-CBN News)Πολιτική και εκλογές Βουλευτικές εκλογές στο Καζακστάν 2023 Ο πρόεδρος του Καζακστάν Κασίμ-Τζομάρτ Τοκάγιεφ διαλύει την Mäjilis, τερματίζοντας το 7ο Κοινοβούλιο του Καζακστάν, και προκηρύσσει πρόωρες εκλογές στις 19 Μαρτίου. (AFP μέσω Ο Ινδουιστής") Η Τζασίντα Άρντερν ανακοινώνει την πρόθεσή της να παραιτηθεί από πρωθυπουργός της Νέας Ζηλανδίας το αργότερο στις 7 Φεβρουαρίου.(The Guardian) Πόλεμος και επιθέσεις Το υπουργείο Οικονομικών των Ηνωμένων Πολιτειών ορίζει την ρωσική παραστρατιωτική οργάνωση Ομάδα Βάγκνερ ως διεθνή εγκληματική οργάνωση, επιτρέποντας την επιβολή κυρώσεων. (AFP μέσω Le Monde)Καταστροφές και δυστυχήματα Είκοσι οκτώ άνθρωποι σκοτώνονται και άλλοι 53 διασώζονται κατά τη διάρκεια χιονοστιβάδας σε τούνελ στο Νιινγκτσί του Θιβέτ στην Κίνα. (Al Jazeera)Νόμος και έγκλημα Ένας άνδρας ανοίγει πυρ από ένα μπαλκόνι στο Σαγκαρέγιο του Καχέτι στη Γεωργία, σκοτώνοντας πέντε άτομα και τραυματίζοντας άλλα πέντε. Ο ένοπλος αργότερα διαπράττει αυτοκτονία. (Παγκόσμιες Ειδήσεις) Πόλεμος και επιθέσεις Πολιτικές διαδηλώσεις στο Περού το 2022-2023 Το Περού κλείνει επ' αόριστο το ιστορικό μνημείο Μάτσου Πίτσου λόγω των συνεχιζόμενων ταραχών που κλιμακώνονται εδώ και έναν μήνα και στις οποίες έως τώρα έχουν σκοτωθεί τουλάχιστον 50 άτομα. Στο Περού παραμένουν παγιδευμένοι σήμερα γύρω στους 500 ξένους υπηκόους. (BBC News) (AFP μέσω France 24)Νόμος και έγκλημα Δέκα άτομα σκοτώνονται και ισάριθμα τραυματίζονται σε μαζικούς πυροβολισμούς σε στούντιο χορού μετά τους εορτασμούς για την Κινέζικη Πρωτοχρονιά στο Μοντερέι Παρκ στην Καλιφόρνια. Ένας ύποπτος παραμένει ασύλληπτος. (Los Angeles Times)Πολιτική και εκλογές Σλοβακικό συνταγματικό δημοψήφισμα 2023 Οι πολίτες στη Σλοβακία ψηφίζουν σε δημοψήφισμα για να καθορίσουν εάν μπορούν να προκηρυχθούν πρόωρες εκλογές πριν τη συνηθισμένη λήξη της εντολής. (AP) Πόλεμος και επιθέσεις Αραβο-ισραηλινή σύγκρουση Ο στρατός του Λιβάνου κηρύσσει "κατάσταση συναγερμού" αφού σταμάτησαν Ισραηλινές μπουλντόζες και τους συνοδούς Ισραηλινούς στρατιώτες να πλησιάσουν έναν συνοριακό φράκτη στον Νότιο Λίβανο. Ειρηνευτικές δυνάμεις από την UNIFIL έχουν επίσης αναπτυχθεί στην περιοχή. (Anadolu Agency)Καταστροφές και δυστυχήματα Τέσσερις άνθρωποι σκοτώνονται και άλλοι τρεις πιστεύεται ότι σκοτώθηκαν σε πυρκαγιά που εξερράγη σε διαμέρισμα στο Κόμπε της Ιαπωνίας. (The Japan Times) Αρχειοθετήθηκε 2023-01-22 στο Wayback Machine. Τουλάχιστον 13 άνθρωποι σκοτώνονται από την κατάρρευση πενταόροφου κτηρίου στο Χαλέπι της Συρίας, λόγω διαρροής νερού στα θεμέλια της κατασκευής. (Reuters)Πολιτική και εκλογές Το κυβερνών Εργατικό Κόμμα της Νέας Ζηλανδίας εκλέγει ομόφωνα τον υπουργό Κρις Χίπκινς για να διαδεχθεί τη Τζασίντα Άρντερν στην ηγεσία του κόμματος μετά την παραίτηση της Άρντερν τρεις ημέρες πριν. Η γενική κυβερνήτρια Σίντι Κίρο αναμένεται να διορίσει τον Χίπκινς ως τον 41ο πρωθυπουργό στις 25 Ιανουαρίου. (AP μέσω KXAS-TV) Πόλεμος και επιθέσεις Αντάρτες των Συμμαχικών Δημοκρατικών Δυνάμεων σκοτώνουν 23 άτομα σε μπαρ στην Βόρεια Κίβου στη Λαϊκή Δημοκρατία του Κονγκό. Το Ισλαμικό Κράτος αναλαμβάνει την ευθύνη για την επίθεση. (AFP via France 24)Καταστροφές και δυστυχήματα" Μια μεγάλη διακοπή ρεύματος στο Πακιστάν αφήνει γύρω στα 220 εκατομμύρια ανθρώπους χωρίς ηλεκτρικό ρεύμα έπειτα από μια βλάβη στο εθνικό ηλεκτρικό δίκτυο. Νωρίτερα αυτόν το μήνα, ο πρωθυπουργός Σεχμπάζ Σαρίφ είχε διατάξει μείωση της κατανάλωσης ενέργειας καθώς η χώρα αντιμετωπίζει μια σοβαρή ενεργειακή κρίση. (CNN) (Reuters)Διεθνείς σχέσεις Σχέσεις Εσθονίας-Ρωσίας Η Εσθονία ανακοινώνει την απέλαση του Ρώσου πρεσβευτή στο Ταλίν σε αντίποινα για την απέλαση από τη Ρωσία του Εσθονού πρεσβευτή στη Μόσχα λόγω «υποβάθμισης» των σχέσεων. Και οι δύο απεσταλμένοι θα αναχωρήσουν από τα καθήκοντά τους στις 7 Φεβρουαρίου. (AFP μέσω A News)Νόμος και έγκλημα Επτά άτομα σκοτώνονται και άλλο ένα τραυματίζεται από πυροβολισμούς στο Χαφ Μουν Μπέι της Καλιφόρνια στις ΗΠΑ. Ένας ύποπτος τίθεται υπό κράτηση λίγο μετά. (San Francisco Chronicle)Επιστήμη και τεχνολογία Νέα μελέτη από σεισμολόγους στο Πανεπιστήμιο του Πεκίνου ισχυρίζεται ότι ο εσωτερικός πυρήνας της Γης σταμάτησε να περιστρέφεται ταχύτερα από τον υπόλοιπο πλανήτη το 2009. (Nature) Καταστροφές και δυστυχήματα Τουλάχιστον ένα άτομο σκοτώνεται και άλλα δύο τραυματίζονται από σεισμό μεγέθους 5,9 Ρίχτερ στις επαρχίες Μπατζούρα και Μπατζχάνγκ του Νεπάλ. (MyRepublica) Τρία άτομα σκοτώνονται και άλλα 12 αγνοούνται, ενώ διασώζονται άλλα 12 έπειτα από την κατάρρευση κτηρίου στο Λούκνοβ της Ουτάρ Πραντές της Ινδίας λόγω του σεισμού στο Νεπάλ. (Reuters) Ο αριθμός των νεκρών από την καταιγίδα που έπληξε το Αφγανιστάν αυξάνεται σε 124, με την πλειονότητα των θυμάτων να είναι βοσκοί και χωρικοί.(BBC News)Επιστήμη και τεχνολογία Το Δελτίο Ατομικών Επιστημόνων ανακοινώνει ότι το Ρολόι της Αποκάλυψης έχει μετακινηθεί κατά 90 δευτερόλεπτα πριν τα μεσάνυχτα, περισσότερο κυρίως λόγω της ρωσικής εισβολής στην Ουκρανία το 2022. (NPR) (CNN) Πόλεμος και επιθέσεις Δύο άνθρωποι σκοτώνονται και άλλοι επτά τραυματίζονται σε μαζική επίθεση με μαχαίρι σε επιβατικό τρένο στο Μπρόκστετ του κρατιδίου Σλέσβιχ-Χόλσταϊν στη Γερμανία. (ITV) Ένα άτομο σκοτώνεται και άλλοι τέσσερις τραυματίζονται όταν ένας άνδρας με σπαθί (κατάνα) εισβάλλει σε εκκλησία της Αλγεθίρας στην Ανδαλουσία της Ισπανίας. (El Mundo) Η Γαλλία συμφωνεί να αποσύρει τις 400 ειδικές δυνάμεις της από την Μπουρκίνα Φάσο, μετά το τελεσίγραφο του Σαββάτου από την κυβερνητική στρατιωτική χούντα να αποσυρθούν σε διάστημα εντός ενός μήνα. (BBC)Πολιτική και εκλογές Ο αρχηγός του Εργατικού Κόμματος Κρις Χίπκινς ορκίζεται ως ο 41ος πρωθυπουργός της Νέας Ζηλανδίας από την Γενική Κυβερνήτρια Σίντι Κίρο. (AFP μέσω RFI) Η Κοινοβουλευτική Συνέλευση της Βοσνίας-Ερζεγοβίνης ψηφίζει με ψήφους 23–21 για να εγκρίνει το νέο συμβούλιο υπουργών που θα ηγείται από την Κροάτισσα πρώην πρόεδρο Μποριάνα Κρίστο.(RFEL) Πόλεμος και επιθέσεις Ρωσο-Ουκρανικός Πόλεμος, Ρωσική εισβολή στην Ουκρανία 2022 Η Ρωσία εξαπολύει κύμα επιθέσεων με πυραύλους Κρουζ και drone σε όλη την Ουκρανία, με στόχο μεγάλες πόλεις και υποδομές κρίσιμης σημασίας, σκοτώνοντας τουλάχιστον 11 άτομα και τραυματίζοντας άλλα 11. Ο Ουκρανός στρατηγός Βαλέρι Ζαλούζνι αναφέρει ότι τουλάχιστον 20 πύραυλοι έχουν αναχαιτιστεί πάνω από την πρωτεύουσα Κίεβο.(The Guardian) Τέσσερις τρομοκράτες της Αλ Κασάμ, τρία μέλη της οργάνωσης Ισλαμικός Ιερός Πόλεμος και δύο Παλαιστίνιοι άμαχοι σκοτώνονται και 20 άλλοι τραυματίζονται κατά τη διάρκεια μιας επιδρομής και επακόλουθης μάχης από Ισραηλινούς στρατιώτες στην πόλη Τζενίν, στην Δυτική Όχθη. Σε μια ξεχωριστή επιδρομή στο Αλ-Ραμ, ένας Παλαιστίνιος σκοτώνεται και άλλοι δύο τραυματίζονται από Ισραηλινούς στρατιώτες.(AP) (Al Jazeera) Δέκα αστυνομικοί σκοτώνονται, ένας τραυματίζεται σοβαρά και ένας άλλος αγνοείται κατά τη διάρκεια μιας σειράς επιθέσεων στο Πορτ-ο-Πρενς, πρωτεύουσα της Αϊτής, από τη συμμορία Gan Grif. (Al Jazeera)Καταστροφές και δυστυχήματα Τουλάχιστον 21 άνθρωποι σκοτώνονται όταν επιβατικό λεωφορείο που εκτελούσε το δρομολόγιο από την Ντζαμένα προς την Αμπεσέ προσέκρουσε σε φορτηγό κοντά στο Ουμ Ατζέρ στο διαμέρισμα Μπατά Ετ του Τσαντ. (Reuters)Πολιτική και εκλογές Γενικές εκλογές στο Τοκελάου 2023 Οι ψηφοφόροι του Τοκελάου προσέρχονται στις κάλπες για να εκλεγούν τα μέλη του νομοθετικού σώματος. (RNZ) Πόλεμος και επιθέσεις Επτά Εβραίοι του Ισραήλ σκοτώνονται και άλλοι τρεις τραυματίζονται από πυρά σε συναγωγή της Ιερουσαλήμ. Ο δράστης σκοτώνεται από την αστυνομία. (BBC News)Καταστροφές και δυστυχήματα Τρία άτομα σκοτώνονται και άλλο ένα αγνοείται στη διάρκεια σφοδρών πλημμυρών που πλήττουν το Όκλαντ της Νέας Ζηλανδίας. (Stuff) Τουλάχιστον 18 άτομα σκοτώνονται κατά τις τελευταίες δύο εβδομάδες από τοξικά χημικά που προήλθαν από εργοστάσια στην πόλη Καράτσι του Πακιστάν. (Al Jazeera)Πολιτική και εκλογές Τσεχικές προεδρικές εκλογές 2023 Οι Τσέχοι ψηφοφόροι προσέρχονται στις κάλπες για τον δεύτερο γύρο των προεδρικών εκλογών. (BBC News) Σκάνδαλο τηλεφωνικών υποκλοπών στην Ελλάδα (2022) Απορρίπτεται η πρόταση δυσπιστίας κατά της ελληνικής κυβέρνησης που κατατέθηκε από τον αρχηγό της αντιπολίτευσης αναφορικά με το σκάνδαλο υποκλοπών. (AFP μέσω The Sun) Διεθνής Ημέρα Μνήμης του Ολοκαυτώματος: Εκπρόσωποι από διάφορες χώρες συγκεντρώνονται στο χώρο του στρατοπέδου συγκέντρωσης Άουσβιτς-Μπίρκεναου. Μεταξύ των παρευρισκομένων είναι ο Ντάουγκ Έμχοφ (σύζυγος της Καμάλα Χάρις), ο πρώτος Εβραίος σύζυγος προέδρου ή αντιπροέδρου των ΗΠΑ. (NPR) Καταστροφές και δυστυχήματα Τρία άτομα σκοτώνονται και άλλα 816 τραυματίζονται από σεισμό μεγέθους 5,9 Ρίχτερ στην Κόι του Ιράν. (Al Jazeera) Τουλάχιστον 24 άτομα σκοτώνονται από βουτιά λεωφορείου σε χαράδρα στην Ελ Άλτο της επαρχίας Τάλαρα του Περού.(Reuters)Νόμος και έγκλημα Τρία άτομα σκοτώνονται εντός οχήματος και άλλα 4 τραυματίζονται σε δρόμο στη διάρκεια μαζικού πυροβολισμού στο Μπέβερλι Κρεστ του Λος Άντζελες της Καλιφόρνια των ΗΠΑ. (AP)Πολιτική και εκλογές Τσεχικές προεδρικές εκλογές 2023 Ο πρώην αρχηγός της στρατιωτικής επιτροπής του NATO Πετρ Πάβελ είναι ο νικητής των χθεσινών προεδρικών εκλογών στην Τσεχία, καθώς επικράτησε του πρώην πρωθυπουργού Αντρέι Μπάμπις με ποσοστό 58% των ψήφων. (AFP μέσω France 24)Αθλητισμός Η Αρίνα Σαμπαλένκα από τη Λευκορωσία νικά την Έλενα Ριμπάκινα από το Καζακστάν στον τελικό του απλού γυναικών με 4–6, 6–3, 6–4 στη Μελβούρνη, κατακτώντας το Αυστραλιανό Όπεν για το 2023. Είναι ο πρώτος σημαντικός τίτλος για την αθλήτρια. (AFP μέσω Deccan Herald) Πόλεμος και επιθέσεις Ρωσική εισβολή στην Ουκρανία 2022: Οι ρωσικές δυνάμεις βομβαρδίζουν την πόλη Χερσώνα, σκοτώνοντας τρεις ανθρώπους, τραυματίζοντας άλλους έξι και καταστρέφοντας νοσοκομείο, σχολείο και σταθμό λεωφορείων. (Reuters μέσω U.S. News & World Report)Καταστροφές και δυστυχήματα Τουλάχιστον 41 άνθρωποι σκοτώνονται και άλλοι δύο τραυματίζονται όταν λεωφορείο πέφτει από γέφυρα και παίρνει φωτιά στην περιοχή Λασμπέλα, στο Μπαλουχιστάν του Πακιστάν.(Reuters) Ο αριθμός των νεκρών από το πέρασμα του κυκλώνα Σενεσό στη Μαδαγασκάρη αυξήθηκε στους 25, ενώ άλλοι 21 αγνοούνται. (AFP μέσω ABS-CBN News) Δέκα παιδιά σκοτώνονται και άλλοι έντεκα άνθρωποι τραυματίζονται όταν μια βάρκα ανατρέπεται στο φράγμα Ταντά στην Κοχάτ της Πανκτούνκουα του του Πακιστάν.(AFP μέσω Barron's) Τουλάχιστον 22 άνθρωποι σκοτώνονται και 21 τραυματίζονται όταν ένα λεωφορείο συντρίβεται κοντά στην Ντάσα-Ζουμ στο διαμέρισμα Κολίν του Μπενίν.(TRT World)Πολιτική και εκλογές Συνταγματικό δημοψήφισμα στο Λίχτενσταϊν 2023 Οι ψηφοφόροι στο Λίχτενσταϊν απορρίπτουν την προτεινόμενη απαγόρευση των καζίνο. Η πρόταση, στην οποία ο πρίγκιπας Ιωάννης Αδάμ Β΄ του Λίχτενσταϊν αντιτάχθηκε, απορρίφθηκε από περίπου το 73 τοις εκατό των ψηφοφόρων. (Euronews) Τυνησιακές βουλευτικές εκλογές 2022–23 Οι Τυνήσιοι κατευθύνονται στις κάλπες για να εκλέξουν τα μέλη της τρίτης Συνέλευσης των Αντιπροσώπων του Λαού σε δεύτερο γύρο. Το εκλογικό συμβούλιο αναφέρει μια προσέλευση ψηφοφόρων 11,3 τοις εκατό καθώς τα περισσότερα κόμματα της αντιπολίτευσης μποϊκοτάρουν τις εκλογές. (AFP μέσω RFI) Ο πρωθυπουργός του Ηνωμένου Βασιλείου Ρίσι Σούνακ απολύει τον Ναντίμ Ζαχάουι από αρχηγό του Συντηρητικού Κόμματος και υπουργό χωρίς χαρτοφυλάκιο, αφού ο σύμβουλος δεοντολογίας του Σούνακ, Λόρι Μάγκνους, διαπίστωσε ότι ο Ζαχάουι είχε παραβιάσει τον Υπουργικό Κώδικα επειδή δεν αποκάλυψε φορολογικό πρόστιμο ύψους 5 εκατομμυρίων λιρών στην HM Revenue and Customs ενώ υπηρετούσε ως υπουργός Οικονομικών υπό τον πρώην πρωθυπουργό Μπόρις Τζόνσον.(BBC News)Αθλητισμός Ο Σέρβος Νόβακ Τζόκοβιτς συντρίβει τον Έλληνα Στέφανο Τσιτσιπά στον τελικό, με 6–3, 7–6(7–4), 7–6(7–5), για να κερδίσει τον τίτλο στο μονό ανδρών του Αυστραλιανού Όπεν για το 2023 στη Μελβούρνη, ισοφαρίζοντας το ρεκόρ του Ραφαέλ Ναδάλ για τους περισσότερους τίτλους Γκραν Σλαμ στην ιστορία του τένις ανδρών με 22.(BBC Sport) Η Δανία νικά τη Γαλλία με 34–29 στον τελικό και κατακτά το παγκόσμιο πρωτάθλημα χειροσφαίρισης ανδρών για το 2023 στη Στοκχόλμη της Σουηδίας. Η Δανία γίνεται η πρώτη εθνική ομάδα χειροσφαίρισης ανδρών που κατακτά τρεις συνεχόμενους παγκόσμιους τίτλους, έχοντας επίσης κερδίσει τις αντίστοιχες διοργανώσεις του 2019 και του 2021.(Reuters) Πόλεμος και επιθέσεις Τουλάχιστον 100 άτομα σκοτώνονται και άλλα 225 τραυματίζονται σε βομβιστική επίθεση αυτοκτονίας σε τζαμί για αστυνομικούς στην Πεσαβάρ στην Χίμπερ Παχτούνκτουα του Πακιστάν. (Al Jazeera)Υγεία και περιβάλλον Η επαρχία Σιτσουάν ανακοινώνει την κατάργηση της πολιτικής των τριών παιδιών και της καταγραφής των μονογονεϊκών οικογενειών στις 15 Φεβρουαρίου, επικαλούμενες την μείωση του πληθυσμού. (AFP via ABS-CBN News)Διεθνείς σχέσεις Ο Οργανισμός Αμερικανικών Κρατών εγκρίνει ένα ψήφισμα με το οποίο ζητά από την κυβέρνηση του Περού της Ντίνα Μπολουάρτε να διεξαχθούν εκλογές το συντομότερο, σε μια προσπάθεια να μειωθεί η βία στη χώρα, από την οποία έχουν ήδη σκοτωθεί 65 άτομα. (La Prensa Latina) (Infobae) Διεθνείς σχέσεις Ο Πάπας Φραγκίσκος ξεκινά την πρώτη του παπική επίσκεψη στη Λαϊκή Δημοκρατία του Κονγκό. Στο ίδιο ταξίδι θα επισκεφθεί επίσης το Νότιο Σουδάν. (AFP μέσω RTHK)Πολιτική και εκλογές Συνεχίζονται για δεύτερη ημέρα η απεργία και οι διαδηλώσεις ανά τη Γαλλία εναντίον της κυβέρνησης για το συνταξιοδοτικό, καθώς θα αυξηθεί το όριο της ηλικίας για συνταξιοδότηση στα 64 χρόνια. (BFMTV)Αθλητισμός 2022–23 Premier League Η Τσέλσι ΦΚ υπογράφει με τον Αργεντινό κεντρώο μέσο Έντσο Φερνάντες από το σύλλογο της Πριμέιρα Λίγκα Μπενφίκα αντί του ποσού των 106,8 εκατ. λιρών (£106.8m) καταρρίπτοντας το ρεκόρ για την ακριβότερη μεταγραφή παίκτη στο βρετανικό ποδόσφαιρο. (The Guardian)